A12.+Afsluttende+bemærkninger

Afsluttende bemærkninger
AR har som tidligere nævnt mange anvendelsesmuligheder inden for undervisning og læring. Jeg har beskrevet en række konkrete eksempler på dette; eksempler hentet fra forløb, der er afprøvet i en eller anden sammenhæng. AR er primært blevet anvendt til fastholdelse og formidling af fakta, som hukommelsesstøtte og til en sjov måde at stille simple opgaver på. Der er også en række eksempler på, at AR støtter anvendelse af procedurer; følger en manual. Der er enkle eksempler på, hvordan anvendelsen af AR kan styrke samarbejde og egentlig indholdsproduktion, ligesom der er eksempler på, hvordan 3D-animation og simulering kan understøtte en eksplorativ tilgang til, hvilket også ske ved at forlægge undervisningsaktiviteter ud i lokalmiljøet – i ’naturen’ eller ’lokalområdet’. AR angiver ikke i sig selv, hvordan det skal anvendes. På den måde er AR i de forskellige udformninger snarere ressourcer, der kan indgå i mange forskellige sammenhænge. Man kan anvende AR på hele den bloomske skala, ligesom man kan anvende AR til hukommelse, argumentation, produktion, refleksion eller en hvilken som helst anden kognitiv proces. Det afgørende er, hvad man vælger at anvende værktøjet til – eller rettere: værktøjerne, for AR er ikke et særligt værktøj, men en bestemt anvendelse af værktøjer, hvorved ressourcerne repræsenteres på en bestemt måde og derved kan indgå i forskellige sammenhænge. To be continued.